ШкIэжь Дамир дыдэвгъэIэпыкъу
Сэ си цIэр Дамирщ. Илъэсий сохъу. Илъэсрэ ныкъуэ ипэкIэ лейкоз узыфэр сиIэу къахутащ. Си адэ-анэм ар гущIыхьэ ящыхъуащ, сэ узыр зыхуэзгъэшэчу сопсэу. Узыр зыгъэундэращхъуэ мастэр къысхамылъхьэу пункцие сащIащ, ауэ сэ зэи сыгъакъым. Гугъэ, гушхуэныгъэ къысхилъ-хьэу си адэр сытым дежи сщIыгъут. Унэм къыщыспэплъэрт си анэмрэ си къуэш нэхъыщIэ цIыкIу Iэдэмрэ.
НэхъыфI сыкъэхъужри, сыузыншэу, къызэрыгуэкI сабийхэм хуэдэу жыгхэм сыдэпщейуэ, си ныбжьэгъухэм садэджэгуу, гъащIэм сыщыгуфIыкIыу сыпсэу хъуну къыщызжаIэм, псчэн щIэздзащ. Ар узым дезгъэкIуэкI бэнэныгъэщIэм и щIэдзапIэт. Узым къытригъэзэжат. Си бгъэм шыкъыр (опухоль) хэту къагъуэтащ. Хуиту сыбэуэфыркъым къыщыскIухькIэ, сыщыжейкIэ, сыщыпсэукIэ…
Си адэ-анэм Истамбыл дэт «Медиполь» сымаджэщым къыщызагъэIэзэну сыкъашащ. Мыр сыт и лъэныкъуэкIи зыхуей хуэгъэза- уэ къызэгъэпэща сыма-джэщщ, ауэ я Iуэхутхьэбзэхэр пщIэншэкъым, уасэхэр лъапIэщ. Си адэ-анэр мылъкукIэ абы пэлъэщынукъым, абы къыхэкIыу сыныволъэIу: лышх узыфэм сытекIуэнымкIэ, псэууэ сыкъелынымкIэ фыкъыздэIэпыкъу! Сэ сылъэщщ! Узыфэ минхэр зыхуэзгъэшэчыфынущ, си гъащIэм адэкIэ къыпищэну сщIэ-
мэ. Сымаджэщым сом мелуани 10 еттын хуейщ. СыныволъэIу а ахъшэр зэхуэтхьэсынымкIэ фыкъыддэIэпыкъуну. Сэ ин сыхъумэ, доху-
тыру седжэнущ, узыфэ псоми сапэщIэту сылэжьэнущ.
Донор схуэхъунущ си къуэш нэхъыщIэ цIыкIу Iэдэм. Абы и ныбжьыр илъэсрэ ныкъуэрэ хъуауэ аращ, ауэ абыи сэ схуэдэу лIыгъэ хэлъщ.
ПщIэ къыфхуэзыщI ШкIэжь Дамир.
Ди жагъуэ зэрыхъунщи, Дамир и узым зеубгъу, ар щIалэ цIыкIум и теплъэмкIи нэрылъагъу хъуащ. ШкIэжь Дамир дэIэпыкъуэгъу хуэхъуну хуейхэм Сбербанкым и картэм ахъшэ ирагъэхь хъунущ: 4817 7602 4990 8017. Картэр Дамир и анэ ШкIэжь Мадинэ Хьэсэн и пхъум и цIэкIэ тхащ.
